**En fortælling om Den Gode Samaritaner**

Der var en mand, der spurgte Jesus: ”Hvem er så min næste?”

 Jesus svarede og sagde: En mand var på vej fra Jerusalem ned til Jeriko og faldt i hænderne på røvere. De trak tøjet af ham og slog ham, så gik de og lod ham ligge halvdød.

Tilfældigvis kom en præst den samme vej; han så manden, men gik forbi.

 Det samme gjorde en levit, der kom til stedet; også han så ham og gik forbi.

Men en samaritaner, som var på rejse, kom hen til ham, og han fik medynk med ham, da han så ham. Han gik hen og hældte olie og vin i hans sår og forbandt dem, løftede ham op på sit ridedyr og bragte ham til et herberg og sørgede for ham.

Næste dag tog han to denarer frem, gav værten dem og sagde: Sørg for ham, og hvad mere du lægger ud, vil jeg betale dig, når jeg kommer tilbage.

Hvem af disse tre synes du var en næste for ham, der faldt i røvernes hænder?« Den lovkyndige svarede: »Han, som viste ham barmhjertighed.« Og Jesus sagde: »Gå du hen og gør ligeså!«” Lukasevangeliet 10:29-37.

**Aktivitet:**

1. Understreg nogle ord/begreber, som du ikke kan forstå. Prøv at forstå ordene sammen med læreren.
2. Læs teksten og lad læreren tjekke din måde at læse, linje efter

linje.

1. Fortæl hvad du har forstået fra læsningen.

**Læs fortællingen som en dialog eller drama:**

**Fortæller:** Der var en klog mand, der kom til Jesus og spurgte ham.

**En klog mand:** Hvem er min næste? Hvem er min nabo?

**Fortæller:** Og Jesus svarede manden med en historie.

**Fortæller:**  Der var en mand, som var på vej fra Jerusalem ned til Jeriko og faldt i hænderne på røvere. De trak tøjet af ham og slog ham, så gik de og lod ham ligge halvdød.

(**Manden** fra Jerusalem går stille og roligt ned til Jeriko, glad for at se naturen omkring ham. Han har sin taske med. Han råber for hjælp, når røvere slår ham. **”Hjælp, hjælp, hjælp! ).**

(**Røvere,** slår manden for at få alt, hvad manden ejer. De skynder sig for at efterlade manden næsten død på vejen.)

**Fortæller:** Tilfældigvis kom der en præst den samme vej; han så manden, men gik forbi.

(**Præst:** Kigger på manden, og siger til sig selv. **”Opps, jeg har bare ikke tid. Jeg har mange aftaler og tjeneste**r” Præsten efterlader manden, som havde brug for hjælp)

**Fortæller:** Det samme gjorde en levit, der kom til stedet; også han så ham og gik forbi.

(**Levit:** Han ser manden og han kigger på himlen. Han siger til manden, ” **Undskyld mig, jeg har bare meget travlt. Jeg kan ikke bare hjælpe dig i dag.”** Han forlader manden. )

**Fortæller**: Men en samaritaner, som var på rejse, kom hen til ham, og han fik medynk med ham, da han så ham. Han gik hen og hældte olie og vin i hans sår og forbandt dem, løftede ham op på sit ridedyr og bragte ham til et herberg og sørgede for ham.

**(Samaritaner:** Han kigger på manden**. ”Hvem har gjort det mød dig? Kom jeg skal nok hjælpe dig.”** Han hælder olie og vin i hans sår og forbinder dem og bringer ham til en klinik så han kan få den nødvendige behandling.**)**

**Fortæller**: Næste dag tog han 2 denarer frem, gav værten dem. Han betalte for mandens behandling.

**(Samaritaner:** Han bringer manden til nærmeste klinik**.** Han siger til værten: **”Sørg for ham, at han får medicin og mad. Her er penge jeg har. Jeg skal nok betale mere, når jeg kommer tilbage.” )**

**Fortæller:** Hvem af disse tre synes du var en næste eller en god nabo for ham, der faldt i røvernes hænder?

**En klog mand:** Der er han, som viste ham kærlighed og barmhjertighed.

**Fortæller**: Og Jesus sagde: ”Gå du hen og gør det samme. ”

**Samtale om teksten:**

1. Er der ord, som er svært at forstå?
2. Hvad skete der for manden, som rejste fra Jerusalem til Jeriko?
3. Hvad laver røvere? Hvorfor stjæler man noget fra andre?
4. Hvem var de, der kom forbi ham? Hvorfor kunne de ikke hjælpe ham?
5. Hvem var det, der hjalp manden? Hvordan hjalp han manden?
6. Hvordan vil du selv hjælpe en person i nød?

**Skriv dine egne sætninger: Hvordan kan jeg hjælpe andre? Lad din lærer tjekke dine sætninger.**

**1.**

**2.**

**3.**

**4.**

**5.**

**Navn:**